Document ID: 32008R0308

KOMMISSIONENS FORORDNING (EF) Nr. 308/2008
af 2. april 2008
om fastsættelse i medfør af Europa-Parlamentets og Rådets forordning (EF) nr. 842/2006 af formatet til meddelelse om medlemsstaternes uddannelses- og autorisationsprogrammer
(EØS-relevant tekst)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Europa-Parlamentets og Rådets forordning (EF) nr. 842/2006 af 17. maj 2006 om visse fluorholdige drivhusgasser (1), særlig artikel 5, stk. 5, og
ud fra følgende betragtninger:
(1)
Meddelelsesformatet skal indeholde de væsentlige oplysninger, som kræves for at kunne bekræfte en autorisation eller et bevis, der overholder de mindstekrav og betingelser for gensidig anerkendelse, der er fastsat af Kommissionen i medfør af forordning (EF) nr. 842/2006.
(2)
Kommissionen har vedtaget mindstekrav og betingelser for gensidig anerkendelse i forbindelse med autorisation af virksomheder og personale. Kommissionen har særligt vedtaget Kommissionens forordning (EF) nr. 303/2008 af 2. april 2008 om fastsættelse i medfør af Europa-Parlamentets og Rådets forordning (EF) nr. 842/2006 af mindstekrav og betingelser for gensidig anerkendelse af certificering af virksomheder og personale vedrørende stationært køle-, luftkonditionerings- samt varmepumpeudstyr, der indeholder visse fluorholdige drivhusgasser (2); Kommissionens forordning (EF) nr. 304/2008 af 2. april 2008 om fastsættelse i medfør af Europa-Parlamentets og Rådets forordning (EF) nr. 842/2006 af mindstekrav og betingelser for gensidig anerkendelse i forbindelse med autorisation af virksomheder og personale for så vidt angår stationære brandsikringssystemer og brandslukkere indeholdende visse fluorholdige drivhusgasser (3); Kommissionens forordning (EF) nr. 305/2008 af 2. april 2008 om fastsættelse i medfør af Europa-Parlamentets og Rådets forordning (EF) nr. 842/2006 af mindstekrav og betingelser for gensidig anerkendelse i forbindelse med autorisation af personale, som genvinder visse fluorholdige drivhusgasser fra højspændingsanlæg (4); Kommissionens forordning (EF) nr. 306/2008 af 2. april 2008 om fastsættelse i medfør af Europa-Parlamentets og Rådets forordning (EF) nr. 842/2006 af mindstekrav og betingelser for gensidig anerkendelse i forbindelse med autorisation af personale, der genvinder visse opløsningsmidler, som er baseret på fluorholdige drivhusgasser, fra udstyr (5) samt Kommissionens forordning (EF) nr. 307/2008 af 2. april 2008 om fastsættelse i medfør af Europa-Parlamentets og Rådets forordning (EF) nr. 842/2006 af mindstekrav til uddannelsesprogrammer og betingelser for gensidig anerkendelse af uddannelsesbeviser for personale for så vidt angår luftkonditioneringsanlæg i visse motorkøretøjer, der indeholder visse fluorholdige drivhusgasser (6).
(3)
Foranstaltningerne i denne forordning er i overensstemmelse med udtalelse fra det udvalg, der er nedsat i medfør af artikel 18, stk. 1, i Europa-Parlamentets og Rådets forordning (EF) nr. 2037/2000 (7) -
UDSTEDT FØLGENDE FORORDNING:
Artikel 1
I forbindelse med de meddelelser, der er omhandlet i artikel 5, stk. 2, i forordning (EF) nr. 842/2006, skal medlemsstaterne anvende følgende blanketter:
1)
I forbindelse med stationære køleanlæg og luftkonditioneringsanlæg samt stationært varmepumpeudstyr: meddelelsesblanketten i denne forordnings bilag I.
2)
I forbindelse med stationære brandsikringssystemer og brandslukkere: meddelelsesblanketten i denne forordnings bilag II.
3)
I forbindelse med højspændingsanlæg: meddelelsesblanketten i denne forordnings bilag III.
4)
I forbindelse med udstyr indeholdende opløsningsmidler, der er baseret på fluorholdige drivhusgasser: meddelelsesblanketten i denne forordnings bilag IV.
5)
I forbindelse med luftkonditioneringsanlæg i motorkøretøjer: meddelelsesblanketten i denne forordnings bilag V.
Artikel 2
Denne forordning træder i kraft på tyvendedagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 2. april 2008.

Labels: 1
20
7
8
9